CELEX: 62008CN0081
Language: el
Date: 2008-02-25 00:00:00
Title: Υπόθεση C-81/08 P: Αναίρεση που άσκησε στις 25 Φεβρουαρίου 2008 ο Miguel Cabrera Sánchez κατά της αποφάσεως που εξέδωσε το Πρωτοδικείο (τρίτο τμήμα) στις 13 Δεκεμβρίου 2007 στην υπόθεση T-242/06, Miguel Cabrera Sánchez κατά ΓΕΕΑ και Industrias Cárnicas Valle, S.A.

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/20
            
         Αναίρεση που άσκησε στις 25 Φεβρουαρίου 2008 ο Miguel Cabrera Sánchez κατά της αποφάσεως που εξέδωσε το Πρωτοδικείο (τρίτο τμήμα) στις 13 Δεκεμβρίου 2007 στην υπόθεση T-242/06, Miguel Cabrera Sánchez κατά ΓΕΕΑ και Industrias Cárnicas Valle, S.A.
   (Υπόθεση C-81/08 P)
   (2008/C 128/34)
   Γλώσσα διαδικασίας: η ισπανική
   Διάδικοι
   
      Αναιρεσείων: Miguel Cabrera Sánchez (εκπρόσωποι: J.A. Calderón Chavero και T. Villate Consonni, δικηγόροι)
   
      Αντίδικοι κατ' αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) και Industrias Cárnicas Valle, S.A.
   Αιτήματα του αναιρεσείοντος
   Ο αναιρεσείων ζητεί από το Δικαστήριο:
   
               —
            
            
               να αναιρέσει την απόφαση που εξέδωσε το Πρωτοδικείο (τρίτο τμήμα) στις 13 Δεκεμβρίου 2007 στην υπόθεση T-242/06 εξαφανίζοντας την εν λόγω απόφαση δεδομένου ότι ο αναιρεσείων θεωρεί σαφώς ασυμβίβαστα τα σήματα EL CHARCUTERO (αναιρεσείων) και EL CHARCUTERO ARTESANO (αναιρεσίβλητη).
            
         
               —
            
            
               Να αποφανθεί επί των δικαστικών εξόδων.
            
         Λόγοι αναιρέσεως και κύρια επιχειρήματα
   Ο αναιρεσείων θεωρεί, αντίθετα προς την αναιρεσιβαλλόμενη απόφαση, ότι το κοινοτικό σήμα «El charcutero Artesano» εμπίπτει στην απαγόρευση του άρθρου 8, παράγραφος 1, στοιχείο β', του κανονισμού 40/94 (1), καθόσον κατόπιν ανακοπής από τον δικαιούχο προγενέστερου σήματος, στη συγκεκριμένη περίπτωση, του ισπανικού σήματος «El Charcutero», το σήμα για το οποίο υποβλήθηκε αίτηση δεν πρέπει να καταχωρισθεί εφόσον, λόγω του ότι είναι το ίδιο ή παρόμοιο με το προηγούμενο σήμα και λόγω του ότι τα προϊόντα και οι υπηρεσίες που καλύπτονται από το σήμα είναι οι ίδιες ή παρόμοιες, υπάρχει πιθανότητα συγχύσεως εκ μέρους του κοινού στο έδαφος το οποίο το προηγούμενο σήμα προστατεύεται, στην περίπτωση αυτή, στην Ισπανία. Σ' αυτόν τον κίνδυνο συγχύσεως περιλαμβάνεται και ο κίνδυνος συνδυασμού με το προγενέστερο σήμα.
   
      (1)  Του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).